Vakansieplekke SA - River Edge
Is jy en jou gesin gaande oor die buitelewe? Dan is River Edge nommerpas vir julle volgende wegbreek. Hierdie besonderse akkommodasie bestemming is geleë sowat 'n uur se ry vanaf Kaapstad, tussen Wolseley en Worcester op die R43.
Hier kan jy teen die oewer van die lowerryke Breede Rivier tuisgaan in pragtige kothuise of kampeer in 'n ten volle toegeruste kampeerterrein. Die rivierhuisies is uit klip gebou en bied luukse akkommodasie in verskillende konfigurasies wat geskik is van groepe van 6 tot 10 vakansiegangers. Die huisies beskik oor elk oor 'n oopplan-kombuis, 'n leefarea met 'n kaggel, sowel as 'n stoep met 'n jacuzzi en 'n buitebraai - perfek vir skemerkelkies terwyl jy uitkyk oor die rivier.